Հոգին և ոգին տարբեր բաներ են։ Օրինակ՝ ինչպես որ ռադիոն առանց էլեկտրականության չի կարող աշխատել, այնպես էլ մարմինը չի կարող առանց ոգու կենդանի լինել։ Երբ ռադիոյի մեջ մարտկոցներ ենք դնում և միացնում, մարտկոցներում կուտակված էներգիան ռադիոյին, այսպես ասած, կյանք է տալիս։ Սակայն երբ հանում ենք մարտկոցները, ռադիոն «մեռնում» է։ Նույնը տեղի է ունենում հոսանքով աշխատող ռադիոյի հետ, երբ անջատում ենք հոսանքից։ Ոգին այն ուժն է, որը կյանք է տալիս մարմնին։ Ինչպես էլեկտրական հոսանքը, այնպես էլ ոգին զգացմունքներ չունի և չի կարող մտածել։ Այն ուժ է և ոչ թե անձ։ Մարմինն առանց ոգու, այսինքն՝ կյանքի ուժի, ինչպես նշեց սաղմոսերգուն, «մեռնում է և իր հողին է վերադառնում»։